A tér legkorábbi említése 1702-ből való. Először a "Markt Platz" (Piac tér) elnevezést használták rá, majd "Heu Platz" (azaz Széna tér) lett a neve (1822-1896). Nyugati felét 1835-ben még "Pfarrkirchen Platz"nak (Plébániatemplom térnek) hívták. 1896 és 1900 között az akkor teljes egészében Óbudához tartozó Budaújlak központjában lévő területnek Lujza tér volt a neve, a Lujza gőzmalom működött itt. Jelenlegi nevét Kolosy György 1848-as szabadságharcosról kapta, 1900-ban.